নিধি উত্তম

নিধি উত্তম একজন ভারতীয় টেলিভিশন এবং চলচ্চিত্র অভিনেত্রী, যিনি স্টার প্লাসে দীর্ঘতম সময় ধরে সম্প্রচারিত হওয়া ধারাবাহিক ইয়ে রিশতা কেয়া কেহলাতা হে-তে অভিনয়ের জন্য পরিচিত। এছাড়াও তিনি কাসাউট্টি জিন্দেগী কে, এক বুন্দ ইশক্, দিল বোলে ওবেরয়, এবং  অঘোরিধারাবাহিকে অভিনয় করেছেন। ২০২০ সালে অনুভব সিনহার সামাজিক চলচ্চিত্র থাপ্পাড়-এ অভিনয়ের মাধ্যমে তাঁর চলচ্চিত্রে অভিষেক হয়।

 প্রারম্ভিক জীবন 
নিধি উত্তর প্রদেশের কানপুরে জন্মগ্রহণ করেছেন। তিনি কানপুরের সন্ট মেরিজ কনভেন্ট হাই স্কুলে পড়াশোনা করেছেন। নিশি নামে তার এক যমজ বোন রয়েছে।

গ্রাফিক ডিজাইন ও অ্যানিমেশন নিয়ে পড়াশোনা করার জন্য তিনি মুম্বাই চলে আসেন।

 ব্যক্তিগত জীবন 
উত্তম গায়ক, গীতিকার ও সংঙ্গীত রচয়িতা মোহিত পাঠককে বিয়ে করেছেন। বিয়ের অনুষ্ঠান লখনউতে অনুষ্ঠিত হয় এবং এতে উপস্থিত ছিলেন অভিনয় শিল্পী করণ মেহরা, নিশা রাওয়াল, সোনালী বর্মা এবং মেধা জামবোদকার।

 পেশাজীবন 
উত্তম ২০০৬ সালে ধারাবাহিক নাটক মাইকা-তে অভিনয়ের মাধ্যমে টেলিভিশনে তার অভিষেক হয়। ২০০৭ সালে বালাজী টেলিফিল্মের কস্তুরি ধারাবাহিকে প্রধান চরিত্রে অভিনয় করেন, কিন্তু ধারাবাহিকটি সম্প্রচারিত হওয়ার আগে তাকে এটি থেকে বাদ দিয়ে দেওয়া হয়। পরবর্তীতে তাকে স্টার প্লাসের কাশাউট্টি জিন্দেগী কে ধারাবাহিক নাটকে তারা চরিত্রে অভিনয়ের জন্য নির্বাচিত করা হয়।

এরপর তিনি বালাজী টেলিফল্মসের বেশ কয়েকটি নাটকে ধারাবাহিকভাবে অভিনয় করতে থাকেন। এগুলো হলো কারাম আপনা আপনা, কিস দেশ মে হে মেরা দিল, কাহি কিসি রোজ। ২০০৮ সালে তিনি অরুন ইরানীর প্রযোজনায় ধারাবাহিক নাটক ডোলি সাজা কে-তে অভিনয় করেন। এছাড়া তিনি সোনি টিভির রিয়ালিটি অনুষ্ঠান চ্যাম্পিয়ন চালবাজ নম্বর ১-এর সেমি ফাইনালে উঠেছিলেন।

২০০৯ সাল থেকে উত্তম স্টার প্লাসের নাটক ইয়ে রিশতা ক্যায়া কেহলাতা হে-তে প্রধান চরিত্র নন্দিনি সিংহানিয়া হিসাবে অভিনয় করেন, যার মাধ্যমে তিনি প্রচুর দর্শক সাড়া পান। নন্দিনি চরিত্রে অভিনয়ের সময় ২০১৩ সালে নিধি লাইফ ওকেতে সম্প্রচারিত হওয়া বিবিসির এক বুন্দ ইশক ধারাবাহিকে প্রধান চরিত্র মিঠি হিসাবে অভিনয় করেন।

২০১৬ সালে তিনি স্টার প্লাসের দিল বোলে ওভেরয় নাটকে রাহুল দেবের বিপরীতে অভিনয় করেন। একই বছর তাকে যুক্তরাজ্যের রেডিও স্টেশন সাবরাস রেডিওতে বিশেষ সাক্ষাৎকারের জন্য আমন্ত্রণ করা হয়।

এছাড়াও তিনি ২০১৭ সালে জিটিভিতে এক থা রাজা এক থি রানী ধারাবাহিকে অভিনয়ে করেন।

ধারাবাহিক নাটকগুলো ছাড়াও তিনি প্যাম্পারস, আমুল বডি ওয়ার্মার, গুড নাইট, সাফোলা, ক্র্যাক জ্যাক, ডাবর, এবং জেট প্রভিলেজসহ বেশ কয়েকটি টেলিভিশন বিজ্ঞাপনে অভিনয় করেছেন।

তিনি অর্ণব অ্যান্ড দ্য ম্যাজিকাল লকেট চলচ্চিত্রে অভিনয় করেছেন। এছাড়াও তিনি প্রধান চরিত্রে সুনীল শেট্টি অভিনীত চলচ্চিত্র নানহে আইনস্টাইন-এ অভিনয় করেছেন। নিধির পরবর্তী চলচ্চিত্র হচ্ছে আসন্ন চলচ্চিত্র থাপ্পাড়, যার কেন্দ্রীয় চরিত্রে অভিনয় করেছেন তাপসী পান্নু। চলচ্চিত্রটি ২০২০ সালের ২৮ ফেব্রুয়ারি মুক্তি পাওয়ার কথা রয়েছে। 

চলচ্চিত্র তালিকা
টেলিভিশন
 বছর অনুষ্ঠান ভূমিকা চ্যানেল তথ্যসূত্র২০০৬মাইকাজি টিভি২০০৮কাশুট্টি জিন্দেগী কেতারাস্টার প্লাস২০০৮ডোলি সাজা কেসুকন্যাসাহারা ওয়ান ২০০৯–২০১৬, ২০১৮–২০১৯ইয়ে রিশতা কেয়া কেহলাতা হেনন্দিনি সিংহানিয়াস্টার প্লাস২০১৩এক বুন্দ ইশক্মিঠিলাইফ ওকে২০১৭দিল বোলে ওভেরয়ঝানভিস্টার প্লাস২০১৭এক থা রাজা এক থি রানীসাক্ষীজি টিভি২০১৯অঘোরিপ্রিয়াজি টিভি

চলচ্চিত্র
 বছর চলচ্চিত্র ভুমিকা তথ্যসূত্রঅর্নব অ্যান্ড দ্য মিউজিকাল লকেট২০১৭নানহি আইনস্টাইনস্কুলের অধ্যক্ষ ২০২০থাপ্পাড়কবিতা

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী